Srbské národné vodnopólové družstvo mužov

Srbské národné vodnopólové družstvo mužov je národné družstvo mužov, ktoré reprezentuje Srbsko v medzinárodných vodnopólových súťažiach a priateľských zápasoch. Funguje pod záštitou Vaterpolo savez Srbije (VSS). Vzniklo v roku 2006 ako jeden z dvoch nástupcov družstva Srbska a Čiernej Hory. Patrí medzi užšiu špičku vodnopólových celkov Európy i sveta a pravidelne sa zúčastňuje všetkých medzinárodných podujatí organizovaných Medzinárodnou plaveckou federáciou. Za jeho najväčšie úspechy možno považovať zlatú medailu z olympijských hier, víťazstvá na majstrovstvách sveta a Európy a vo svetovej lige.

Srbský (a predtým Srbský a čiernohorský) olympijský výbor vyhlásil národné vodnopólové družstvo mužov 10-krát ako najlepší športový kolektív roku (2001, 20032009, 2011, 2012).

Vrcholné podujatia 
Na olympijské hry sa srbské družstvo kvalifikovalo 3-krát. Na všetkých troch dokázalo vybojovať medailu. Na LOH 2008 v Pekingu to bola bronzová, keď v semifinále turnaja podľahlo USA a v zápase o 3. miesto jasne zdolalo celok . O 4 roky neskôr v Londýne skončilo rovnako bronzové, keď prehralo až v semifinále s  a v boji o bronz zdolalo znova Čiernu Horu. No a na LOH 2016 v Rio de Janeirou získalo po finálovej výhre nad  zlatú medailu.

Na majstrovstvá sveta sa družstvo prebojovalo 5-krát a získalo na nich 3 medaily. V roku 2009 vo finále zdolalo po predĺžení  a získalo zlatú medailu. Druhý cenný kov získalo o 2 roky neskôr v Šanghaji, keď prehralo jediný zápas na turnaji, vo finále s Talianskom, a vybojovalo striebro. V španielskej Barcelone 2013 nepostúpilo zo štvrťfinále a skončilo až na celkovom 7. mieste. Druhé zlato získalo v roku 2015 v Kazani. Vo finále zvíťazilo nad .

Na majstrovstvá Európy sa prebojovalo 6-krát. Zo všetkých turnajov si priviezlo nejakú medailu. Na domácom šampionáte v roku 2006 získalo zlatú medailu, keď vyhralo všetky stretnutia. Po striebre a bronze v nasledujúcich dvoch turnajoch ME získalo opäť zlatú medailu v rokoch 2012, 2014 a 2016. Vo finále vtedy zvíťazilo nad Čiernou Horou, nad  a opäť nad Čiernou Horou.

Družstvo sa 9-krát zúčastnilo svetovej ligy, na ktorej získalo 9 medailí, z toho v 7-tich sezónach zlaté. Dve zlaté medaily vybojovalo aj na na Svetovom pohári 2010 a 2014 a zlato získalo aj na vodnopólovom podujatí Stredozemných hier v roku 2009.

Výsledky 
Olympijské hry

Majstrovstvá sveta

Majstrovstvá Európy

Svetová liga
 2007:  1. miesto
 2008:  1. miesto
 2009:  3. miesto
 2010:  1. miesto
 2011:  1. miesto
 2012: nezúčastnilo sa
 2013:  1. miesto
 2014:  1. miesto
 2015:  1. miesto
 2016:  1. miesto

Svetový pohár
 2010:  1. miesto
 2014:  1. miesto

Stredozemné hry
 2009:  1. miesto
 2013: 6. miesto ("B" družstvo)

Referencie 

 todor66.com

Pozri aj 
 Srbské národné vodnopólové družstvo žien
 Národné vodnopólové družstvo mužov Srbska a Čiernej Hory
 Juhoslovanské národné vodnopólové družstvo mužov

Iné projekty

Externé odkazy 
 Oficiálna stránka Vaterpolo savez Srbije 
 Srbské družstvo na LOH 2012 

Národné vodnopólové družstvá
Vodné pólo
Národné